Per prevenir el virus, cal que apliqueu les mesures genèriques de protecció davant de qualsevol malaltia respiratòria:
Rentar-se les mans és la mesura més eficaç per reduir la transmissió d'infeccions.
Les mans s'han de rentar amb aigua tèbia i sabó, preferiblement líquid i amb pH neutre (o amb solucions alcohòliques 70%), fins a l'alçada dels canells, amb moviments de fricció i rotació.
Cal fregar bé palmell contra palmell i posar el palmell de la mà dreta sobre el dors de l'esquerra i viceversa.
S'han d'entrellaçar els dits, per netejar bé els espais que hi ha entre ells, i rentar el dors dels dits contra el palmell oposat amb els dits travats.
A continuació i amb moviments rotatoris, cal fregar bé els polzes mitjançant la mà contrària i, posteriorment, les puntes dels dits d'una mà sobre el palmell de l'altra mà, fent especial èmfasi a les ungles.
Finalment, cal esbandir les mans sota el raig d'aigua i eixugar-les amb una tovallola neta, un paper d'un sol ús o un assecador.
Altres pautes per a una correcta higiene de les mans inclouen treure's les joies (rellotges, anells i braçalets) prèviament perquè poden interferir en el rentat, mantenir les ungles curtes per evitar l'acumulació de gèrmens a sota, i prevenir la irritació de la pell per evitar la colonització de bacteris no habituals mitjançant mesures com l'ús d'aigua tèbia (no calenta) o l'aplicació de locions i cremes.
Cal fer-ho amb mocadors d'un sol ús o amb la cara interna del colze i rentar-se les mans de seguida (amb aigua i sabó o amb solucions alcohòliques 70%).
Respecteu la distància física personal de seguretat d'1,5 metres, tant en espais tancats com a l'aire lliure, amb aquelles persones amb qui no conviviu, encara que siguin familiars o amics.
Eviteu espais concorreguts, on sigui difícil mantenir la distància interpersonal i es puguin produir aglomeracions.
L'ús de las mascareta és obligatori per a totes les persones de 6 anys en endavant, en la via pública, en espais a l'aire lliure i en qualsevol espai tancat d'ús públic, independentment del manteniment de la distància física interpersonal de seguretat.
Queden exemptes d'aquesta obligació les persones que presentin algun tipus de malaltia o dificultat respiratòria que pugui veure's agreujada per la utilització de la mascareta o que, per la seva situació de discapacitat o dependència, no disposin d'autonomia per treure-se-la o bé presentin alteracions de conducta que en facin inviable el seu ús.
El coronavirus SARS-CoV-2 pot sobreviure fora del cos humà, en la superfície de determinats objectes.
Per tant, és molt important que no compartiu estris, beguda ni menjar amb cap persona amb qui no conviviu, encara que sigui un familiar o amic.
Eviteu fer-ho especialment després de tocar o manipular objectes que altres persones poden tocar o manipular, com ara manetes de portes i expositors, pantalles, teclats per al pagament, botons dels ascensors, diners, etc.
Manteniu els grups de convivència habitual el més estables possible i procureu reduir els contactes socials diaris per evitar la multiplicació de possibles cadenes de transmissió, i opteu preferiblement pels espais a l'aire lliure a l'hora de fer trobades.
Si celebreu reunions familiars i activitats socials, feu-ho preferentment amb les persones amb qui manteniu una relació i un contacte propers de forma molt habitual i, si és possible, a l'aire lliure.
Eviteu generar aglomeracions i respectar tant les limitacions en l'aforament que s'estableixin com les normes de protecció individual.
Netejar diàriament, utilitzant aigua i sabó, és fonamental per eliminar la brutícia i la matèria orgànica de les superfícies i arrossegar els microorganismes que hi puguin haver.
Cal que incidiu especialment en les zones, punts i objectes més comuns on pot haver major risc de contacte amb les mans: mobles, poms de les portes i d'armaris, cadires o butaques, llums, l'inodor, les aixetes, els interruptors, o objectes com ara telèfons, ordinadors o comandaments a distància.
Convé que desinfecteu després de netejar per evitar que la brutícia interfereixi amb els desinfectants i en minimitzi l'eficàcia.
Podeu emprar lleixiu, alcohol etílic entre el 62-71%, peròxid d'hidrogen al 0,5%, o altres productes desinfectants amb finalitat viricida autoritzats per a ús públic en general i ús ambiental.
També és important que ventileu diàriament totes les habitacions i espais dels habitatges durant 5 minuts al dia com a mínim.
Cada activitat que fem en societat comporta un nivell d'exposició al contagi de la COVID-19.
Hem fet una aproximació per ajudar-vos a avaluar-la tenint en compte alguns factors clau:
Per tot això, us recomanem que exigiu que es compleixin les mesures de seguretat a tots els entorns on us moveu.
No és el mateix un acte públic amb distància i mascaretes que un on això no es respecta.
I, com sempre: renteu-vos les mans sovint i limiteu els contactes socials als membres del vostre grup estable.
Davant de l'aparició de símptomes com febre, tos, sensació de falta d'aire, malestar general, diarrees o vòmits:
La detecció precoç i el seguiment dels casos positius i dels seus contactes és clau per mantenir el control de l'epidèmia.
Per això és important que les persones que presentin símptomes compatibles amb la COVID-19 contactin amb el sistema públic de salut, reportin les persones amb les qui han tingut contacte estret i segueixin les indicacions dels professionals sanitaris.